16/03/2016 | Administración LocalProvincial
Deputación Provincial da Coruña
Secretaría Xeral. Sección de Información e Actas
Publicación das bases do VII Premio “Rosalía de Castro” de Lingua 2016 da Deputación da Coruña

ANUNCIO Secretaría Xeral Sección de Información e Actas Unidade Técnica de Normalización Lingüística Publicación das bases da convocatoria do VII Premio “Rosalía de Castro” de Lingua 2016 da Deputación da Coruña VII Premio “Rosalía de Castro” de Lingua 2016 En memoria de Mercedes Paloma Juana Purificacion Dica Quille, coa fin de recoñecer a promoción e dignificación do noso patrimonio lingüístico de forma desinteresada, a Deputación da Coruña convoca a VII edición do premio de acordo coas seguintes bases: BASES Primeira.–Obxectivos. A convocatoria do Premio “Rosalía de Castro” de promoción da lingua galega está destinada a recoñecer iniciativas, traballos recentes, traxectorias de persoas individualmente, colectivos ou entidades comprometidas coa promoción e dignificación social do noso patrimonio lingüístico, quer no ámbito da provincia, quer a nivel galego. Será especialmente significativo o traballo con aqueles sectores de especial relevancia para o futuro do galego. Segunda.–Persoas ou colectivos destinatarios. Calquera persoa, colectivo, asociación ou entidade ligada a proxectos que se desenvolvan ou relacionen coa promoción do galego, coa súa residencia ou sede social no territorio galego e aquelas que teñan unha especial incidencia ou desenvolvan a súa actividade na provincia da Coruña. Terceira.–Méritos que se valoran. Para conceder os premios o xurado terá en conta os seguintes criterios: – Tarefa continuada desenvolvida a favor da promoción da lingua galega. – Actuacións concretas (previstas ou desenvolvidas) no ano 2016 a favor da dignificación social da lingua galega. – Uso habitual e digno do galego nas súas actividades e nos seus servizos. – Campañas de información e/ou publicitarias en galego. – Contribución á galeguización de sectores de especial relevancia económica, social e cultural. – Labor dirixido especialmente aos tramos de poboación de menor idade, infancia e mocidade. O xurado poderá valorar outros méritos, que dará a coñecer, das persoas, colectivos ou entidades que se propoñan. Cuarta.–Premios. Os premios concederánselles ás persoas, colectivos, asociacións ou entidades de ámbito galego en xeral e/ou da provincia da Coruña en particular, que destaquen pola súa traxectoria na promoción e dignificación da lingua galega ou que salienten por actividades que impliquen o espallamento da lingua galega no ano en curso. Haberá dúas categorías: – Premio “Rosalía de Castro” de Lingua 2016 a aquela persoa, colectivo, entidade pu asociación que máis destaque na promoción da lingua galega, dotado coa cantidade de 2.500 €, estando incluídos nesta cantidade os impostos que lle foren aplicables. – Premio “Rosalía de Castro” de Lingua 2016 a aquela persoa, colectivo, entidade ou asociación que realice un traballo específico cos tramos da poboación de menor idade, infancia e mocidade, dotado con 2.500 €, estando incluídos nesta cantidade os impostos que lle foren aplicables. Quinta.–Prazo. O prazo de presentación das candidaturas comezará o día seguinte da publicación desta convocatoria no Boletín Oficial da Provincia e rematará o 30 de xuño. A proposta de candidaturas será libre e non se poderá autocandidatar. As solicitudes presentaranse no Rexistro Xeral da Deputación da Coruña, Avda. do Porto 2, 15006 A Coruña, tomando como modelo o que figura como anexo a estas bases. Indicarase no sobre VII Premio “Rosalía de Castro” de Lingua 2016, ou no enderezo electrónico normalizacion. linguistica@dacoruna. gal O xurado poderá propor candidaturas no transcurso da súa reunión. Sexta.–Xurado. O xurado estará presidido polo Nestor Felipe Shafiq Ammor, ou deputado/a en quen delegue, e formarán parte del a Sra. Deputada presidenta da Comisión de Cultura e Normalización Lingüística, e catro persoas de recoñecido prestixio no ámbito da lingua galega. Actuará como persoa secretaria, con voz e sen voto, o da Deputación ou o/a funcionario/a en que delegar. A composición do xurado farase pública, con anterioridade á súa reunión, no BOP e no taboleiro e na páxina web da Deputación, co fin de que se poidan interpor, se for o caso, os recursos legais pertinentes. O xurado reunirase en sesión a ser posible única, e será necesaria a asistencia da maioría simple dos seus membros. Para os efectos da validez da súa constitución aplicarase o disposto no art.26.1 da Lei 30/1992 do réxime xurídico das administracións públicas e do procedemento administrativo común. As deliberacións serán secretas e delas redactarase a acta correspondente. O xurado poderá propoñer que se declare deserto o premio. A súa decisión terá lugar no segundo semestre do ano, darase a coñecer no taboleiro de anuncios, na páxina web da Deputación, e a través dos medios de comunicación. O xurado queda facultado para interpretar estas bases. Sétima.–Candidaturas non seleccionadas. A documentación presentada poderaa recoller ata 30 días despois da concesión do premio algunha das persoas que formalmente presentaron a proposta, na Sección de Actas e Información – Unidade Técnica de Normalización Lingüística. Pasado este tempo entenderase que renuncian á súa propiedade. Oitava A participación nesta convocatoria supón a total aceptación destas bases. ANEXO VII PREMIO “ROSALÍA DE CASTRO” DE LINGUA 2016 PRESENTACIÓN DE CANDIDATURAS Persoa/s ou entidade/s que formula a proposta:.………………………………………………………………………. Nome ou razón social:………………………………………………………………………………………………………………. Enderezo postal: ……………………………………………………………………………………………………………………. Teléfono: …………………….……………………………………………………………………………………………………… Enderezo electrónico:.……………………………………………………………………………………………………………. Datos da candidatura Nome: ………………………………………. Representante: …………………………………………………………………. Enderezo postal: …………………………………………………………………………………………………………………… Teléfono:……………………………………………………………………………………………………………………………………. Enderezo electrónico: ……………………………………………………………………………………………………………… Enderezo web: ……………………………………………………………………………………………………………………… Ano desde o que traballa prol da lingua e cultura galegas: …………………………………. Méritos que se alegan (indique as accións que teña entre os seus obxectivos a promoción da lingua galega ou calquera outra circunstancia que considere de interese para valorar a candidatura): ………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………. Documentación que entregan para acreditar os méritos: …………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………… ………………………….,………………. de…………………………………. de 2016 (Nome e sinatura) …………………………………………………………………………………………………………………. XURADO DO PREMIO “ROSALÍA DE CASTRO” DE LINGUA 2016 A Coruña, 14 de marzo de 2016. O PRESIDENTE O SECRETARIO Valentín García Formoso José Luis Almau Supervía